อย.ปรับประสิทธิภาพขึ้นทะเบียนยา
นพ.บุญชัย สมบูรณ์สุข เลขาธิการคณะกรรมการอาหารและยา (อย.) กระทรวงสาธารณสุข (สธ.) กล่าวถึงการหาแนวทางเพิ่มประสิทธิภาพในการขึ้นทะเบียนตำรับยา ว่า ปัจจุบันการขึ้นทะเบียนตำรับยามีการเรียกเก็บค่าขึ้นทะเบียนรายการละ 2,000 บาท ในขณะที่ราคาค่าใช้จ่ายจริงหากเป็นกลุ่มสมุนไพรที่มีตำรับยาอยู่แล้วจะมีค่าใช้จ่ายหลายพันบาท หากเป็นยาใหม่ สารเคมีใหม่ ชีววัตถุใหม่ จะมีค่าใช้จ่าย หลักหมื่น-หลักแสนบาท ซึ่งยาใหม่จะต้องจ้างผู้เชี่ยวชาญมาอ่านค่าคุณภาพและความปลอดภัยของยา ที่ต้องใช้ผู้เชี่ยวชาญอย่างน้อย 2-3 คน คนละ 5,000-10,000 บาท ซึ่งถือว่าภาครัฐต้องเอางบประมาณไปสนับสนุนภาคเอกชน ทั้งนี้ การเพิ่มประสิทธิภาพการขึ้นทะเบียนจึงต้องพิจารณาแนวทางการเก็บค่าขึ้นทะเบียนตำรับยาใหม่ โดยอิงตามเกณฑ์ขององค์กร อย.อาเซียน และจะคิดค่าใช้จ่ายตามความซับซ้อนของยาเป็นรายการไป ซึ่งแนวทางการปรับปรุงเดิมมีข้อเสนอตั้งองค์การมหาชน แต่มีข้อทักท้วง จึงมีการศึกษาเปรียบเทียบข้อดี ข้อเสียกับการตั้งเป็นหน่วยบริการรูปแบบพิเศษ ซึ่งขณะนี้อยู่ระหว่างรวบรวมข้อมูลคาดว่าจะได้ข้อสรุปภายในเดือน ม.ค.นี้และพร้อมเสนอต่อ รมว.สธ.ภายในเดือน ก.พ.นี้,นพ.บุญชัยกล่าวต่อว่า ความแตกต่างของทั้ง 2 หน่วย งานหลักๆจะเป็นเรื่องสถานภาพ โดยองค์การมหาชนจะมีลักษณะเป็นนิติบุคคลทำหน้าที่ในการทดสอบทะเบียนตำรับ ส่วนการอนุมัติว่าจะขึ้นทะเบียนได้หรือไม่ต้องส่งต่อให้ อย.พิจารณา ส่วนกรณีการตั้งเป็นหน่วยบริการรูปแบบพิเศษนั้นยังเป็นหน่วยงานอยู่ภายใต้ อย. สิ่งที่เหมือนกันของทั้ง 2 ระบบนี้คือต้องเพิ่มอัตราค่าขึ้นทะเบียนตำรับยา ซึ่งการเพิ่มค่าธรรมเนียมต้องให้กรมบัญชีกลางออกเกณฑ์ด้วย อย่างไรก็ตาม ถ้าตั้งเป็นองค์การมหาชน หรือหน่วยบริการรูปแบบพิเศษก็จะทำให้บริหารจัดการได้ง่ายขึ้น.
นพ.บุญชัย สมบูรณ์สุข เลขาธิการคณะกรรมการอาหารและยา (อย.) กระทรวงสาธารณสุข (สธ.) กล่าวถึงการหาแนวทางเพิ่มประสิทธิภาพในการขึ้นทะเบียนตำรับยา ว่า ปัจจุบันการขึ้นทะเบียนตำรับยามีการเรียกเก็บค่าขึ้นทะเบียนรายการละ 2,000 บาท 
บุญชัย สมบูรณ์สุข,ขึ้นทะเบียนตำรับยา,ค่าใช้จ่าย,ยาใหม่,สารเคมีใหม่,อย.,ปรับประสิทธิภาพ,ข่าว,ไทยรัฐฉบับพิมพ์